ai4bharat/Pralekha huggingface dataset:
वित्त मंत्रालय
आयकर विभाग ने हरियाणा में छापे मारे
आयकर विभाग ने 17.03.2021 को रियल एस्टेट, आवास, हॉस्पिटैलिटी और खुदरा शराब के व्यापार में शामिल एक समूह से जुड़े स्थानों पर छापेमारी की। यह छापामारी अभियान समालखा, गुरुग्राम, रोहतक और पंचकुला में स्थित 12 अलग स्थानों पर चलाया गया।
छापेमारी की यह कार्रवाई कम्प्यूटरीकृत प्रणाली द्वारा चयनित और जारी फेसलैस जांच मूल्यांकन नोटिस का अनुपालन ना करने की वजह से की गई। फेसलैस मूल्यांकन योजना के तहत कुछ निर्धारितियों को भेजे गए नोटिस का, उनके द्वारा प्राप्त करने के बावजूद नियमित रूप से अनुपालन नहीं किया जा रहा था। डेटा विश्लेषण से पता लगा कि प्राप्तकर्ता कम महत्व के व्यक्ति अथवा महत्वहीन व्यक्ति थे। इसके बाद आंतरिक और विवेकपूर्ण जांच में पता लगा कि वे शख्स उपरोक्त समूह का चेहरा थे और समूह के कुछ सदस्यों के लिए बेनामीदार भी थे।
आगे की जांच में पता लगा कि जिन लोगों के नाम से नोटिस जारी किया जा रहा है वह समूह के द्वारा चलाए जा रहे शराब के व्यापार में शामिल थे। यह पाया गया कि जिन लोगों के नाम पर शराब के लाइसेंस जारी किए गए थे, वह मुख्य समूह के सदस्यों के बेनामीदार थे। वे बिना महत्व के व्यक्ति थे और उन्होंने अपने बयान में कहा कि उन्हें अपने नाम पर चलाए जा रहे व्यापार के बारे में कोई जानकारी नहीं है। ऐसा लगता है कि एससी/एसटी वर्ग के लिए आरक्षित कोटे का लाभ उठाने के लिए उनके नामों का दुरुपयोग किया गया। असली मालिकों और पैसे का पता लगाने के लिए जांच की जा रही है। इन सभी मामलों में बेनामी निषेध अधिनियम के तहत उपयुक्त कार्रवाई की जाएगी।
तलाशी के दौरान, समूह की किफायती आवास योजना परियोजना में कर्मचारियों/रिश्तेदारों और अज्ञात व्यक्तियों के नाम पर फ्लैट्स की फर्जी बुकिंग के सबूत मिले हैं। कंपनी ने समूह के सदस्यों के कर्मचारियों को घर आबंटित किए जिसके बिना भुनाए किये गए चेक परिसर से बरामद हुए हैं। हालांकि बाद में फ्लैट्स 6 लाख से 10 लाख रुपये प्रत्येक के प्रीमियम पर असली खरीदार को बेच दिए गए। यह प्रीमियम नकद में प्राप्त किए गए और बुक्स में इसका लेखा-जोखा नहीं किया गया। इस किफायती आवास योजना के तहत, अन्य खरीदारों से भी नकद में प्रीमियम प्राप्त किया गया। अतः इस मामले में ना सिर्फ योजना का गलत इस्तेमाल हुआ बल्कि कर चोरी भी की गई जिसका अनुमान 36 करोड़ रुपये से कम नहीं है।
तलाशी के दौरान इस बात के भी सबूत पाए गए कि पिछले सालों में, समूह ने सीमेंट, रेती, लोहे की छड़ जैसे बिल्डिंग मैटेरियल के नाम पर लगभग 100 करोड़ रुपये के फर्जी खर्चों का दावा किया है जो कि बड़ी कर चोरी की ओर इशारा है। इसके अलावा यह भी पाया गया कि पिछले वर्षों में समूह नियमित रूप से बिजनेस प्रमोशन के बड़े फर्जी खर्चों का दावा करता रहा है और अचल संपत्ति में गैर-हिसाबी निवेश के रूप में चोरी किए गए धन को वैध करता रहा।
इस बात के भी पर्याप्त सबूत पाए गए कि समूह ने एक शैल कंपनी के माध्यम से जिसने गुरुग्राम क्षेत्र के एक लोकप्रिय बिल्डर से रियल-एस्टेट की खरीद में निवेश किया, अपनी 70 करोड़ की गैर-हिसाबी आय को फर्जी शेयर कैपिटल और असुरक्षित ऋण के रूप में फैलाया है। भारत और देश के बाहर बेनामी संपत्ति में निवेश से संबंधित संपत्ति के दस्तावेज और स्वामित्व विलेख के रूप में साक्ष्य पाए गए। मामले की आगे जांच की जा रही है।
समूह ने ऑफिस और निजी उद्देश्यों के लिए नकद में करोड़ों गैर-हिसाबी रुपये खर्च किए। इसमें शानदार शादी के खर्चे और परियोजनाओं के लिए विभिन्न अप्रूवल लेने के खर्चे भी शामिल हैं।
तलाशी के दौरान, लगभग 3 करोड़ रुपये के आभूषणों में अस्पष्ट निवेश पाया गया। समूह के 4 बैंक लॉकर भी पाए गए जिन पर रोक लगा दी गई है।
मामले की आगे जांच की जा रही है।
रक्षा मंत्रालय
रक्षा मंत्री ने सशस्त्र बलों के दिग्गजों के साथ नियमित रूप से बातचीत करने का आश्वासन दिया
रक्षा मंत्री श्री राजनाथ सिंह ने कहा कि सरकार सशस्त्र बलों के दिग्गजों के साथ नियमित रूप से बातचीत करेगी और उनके मुद्दों पर पूर्ण समर्पण से काम करेगी। आज भूतपूर्व सैनिकों के एक संगठन ‘वेटरंस इंडिया’ द्वारा आयोजित कारगिल विजय दिवस के अवसर उन्होंने कहा कि मैं आपके लिए काम करूंगा। मुझे विश्वास है कि हम सफल होंगे। रक्षा मंत्री ने कारगिल और इससे पहले हुए युद्धों के दौरान भारतीय सैनिकों द्वारा दिखाई गई वीरता, युद्ध और बलिदान की भावना की प्रशंसा की।
20 जुलाई, 2019 को द्रास की अपनी यात्रा का उल्लेख करते हुए उन्होंने कारगिल युद्ध के दौरान बहादुर सिपाहियों द्वारा किए गए अदम्य साहस और सर्वोच्च बलिदान की कहानियों का स्मरण करते हुए कहा कि हमारे बहादुर सिपाहियों ने सभी बाधाओं को पार करते हुए दुश्मन के साथ बहादुरी से लड़ाई करते हुए एक के बाद एक पर्वत चोटी को अपने कब्जे में किया। वे डरना नहीं जानते थे और उन्होंने देश की सेवा करते हुए मौत को गले लगा लिया। देश इन बहादुर सपूतों के सम्मान में सिर झुकाता है।
पद ग्रहण करने के तुरंत बाद सियाचीन की अपनी यात्रा के बारे में श्री राजनाथ सिंह ने कहा कि भारतीय सैनिक निर्णय लेने की प्रक्रिया के केन्द्र में बना रहेगा। बालाकोट हमलों के बाद सशस्त्र बलों में देश का विश्वास और गर्व बढ़ा है। रक्षा मंत्री ने इस अवसर पर शहीद जवानों के परिवार जनों को भी सम्मानित किया।
कोयला मंत्रालय
अगस्त 2023 में 12.85 प्रतिशत की वृद्धि के साथ कोयला उत्पादन 67.65 मिलियन टन तक पहुंचा
वित्त वर्ष 2023-24 में अगस्त तक कुल कोयला उत्पादन 349.01 मिलियन टन तक पहुंचा
अगस्त माह में कोयला प्रेषण 14.83 प्रतिशत बढ़कर 74.45 मिलियन टन हो गया
भारत सरकार के कोयला मंत्रालय ने अगस्त 2023 के दौरान कुल कोयला उत्पादन में भारी वृद्धि हासिल की है, जो 67.65 मिलियन टन  तक पहुंच गया है। उत्पादन 12.85 प्रतिशत की वृद्धि के साथ पिछले वर्ष के इसी महीने के दौड़ 59.95 मीट्रिक टन के आंकड़े को पार कर गया है। कोल इंडिया लिमिटेड  का उत्पादन 13.21 प्रतिशत की वृद्धि के साथ अगस्त 2022 के 46.17 एमटी की तुलना में अगस्त 2023 में 52.27 एमटी हो गया है। कुल कोयला उत्पादन  वित्त वर्ष 2023-24 में 349.01 मिलियन टन  हो गया है, जबकि वित्त वर्ष 2022-23 में इसी अवधि के दौरान 316.27 मिलियन टन की तुलना में 10.35 प्रतिशथ की वृद्धि हुई है।
इसके अलावा, अगस्त 2023 में कोयला प्रेषण में उल्लेखनीय वृद्धि देखी गई, जो प्रभावशाली 74.45 मिलियन टन तक पहुंच गया। अगस्त 2022 में दर्ज 64.83 मिलियन टन की तुलना में 14.83 प्रतिशत की वृद्धि दर के साथ उल्लेखनीय प्रगति दर्शाता है। साथ ही, कोल इंडिया लिमिटेड  के डिस्पैच ने उत्कृष्ट प्रदर्शन किया और अगस्त 2022 में 51.06 मिलियन टन की तुलना में अगस्त 2023 में 58.48 मिलियन टन तक पहुंच गया। यह 14.53 प्रतिशत की वृद्धि दर्शाता है। वित्त वर्ष 2023-24 में कुल कोयला प्रेषण  378.29 मिलियन टन  तक पहुंच गया है, जबकि वित्त वर्ष 2022-23 में इसी अवधि के दौरान 346.72 मिलियन टन की तुलना में 9.10 प्रतिशत की वृद्धि हुई है।
कोयला क्षेत्र में अभूतपूर्व वृद्धि देखी गई है। कोयला उत्पादन, प्रेषण और स्टॉक स्तर उल्लेखनीय ऊंचाइयों पर पहुंच गया है। इस असाधारण वृद्धि का श्रेय कोयला क्षेत्र के सार्वजनिक उपक्रमों के अटूट समर्पण को दिया जाता है, जिसने इस असाधारण प्रगति को आगे बढ़ाने में महत्वपूर्ण भूमिका निभाई है। यह कोयला आपूर्ति श्रृंखला की उल्लेखनीय दक्षता को रेखांकित करता है, जिससे देश भर में कोयले का निर्बाध वितरण सुनिश्चित होता है।
कोयला मंत्रालय लगातार कोयला उत्पादन और प्रेषण को बनाए रखने, टिकाऊ प्रथाओं के साथ एक विश्वसनीय और लचीले ऊर्जा क्षेत्र के लिए निर्बाध आपूर्ति सुनिश्चित करने की अपनी प्रतिबद्धता पर दृढ़ है।
युवा कार्यक्रम एवं खेल मंत्रालय
नाडा इंडिया दिव्यांग एथलीटों पर ध्यान केंद्रित करने के लिए 2 दिसंबर, 2022 को 'समावेशन सम्मेलन' की मेजबानी करेगा
मुख्य बिंदु:
- इस सम्मेलन में नीतिगत परिदृश्य और कानूनी ढांचे पर सत्र होंगे, दिव्यांग एथलीटों के सामने आने वाली चुनौतियों, उनकी शिक्षा व जुड़ाव और इन एथलीटों के लिए डोपिंग नियंत्रण प्रक्रियाओं पर भी सत्र होंगे।
राष्ट्रीय डोपिंग रोधी एजेंसी  2 दिसंबर, 2022 को पहली बार समावेशन सम्मेलन  की मेजबानी करेगी, ताकि दिव्यांग एथलीटों के लिए डोपिंग रोधी शिक्षा और प्रक्रियाओं पर ध्यान केंद्रित किया जा सके। खेल विभाग की सचिव श्रीमती सुजाता चतुर्वेदी, संयुक्त राष्ट्र के निवासी समन्वयक शोम्बी शार्प और वाडा एशिया-ओशिनिया क्षेत्रीय कार्यालय प्रबंधक, केनी ली इस सम्मेलन को संबोधित करेंगे।
नाडा इंडिया दिव्यांग एथलीटों के लिए यूनिवर्सल डिजाइन ऑफ लर्निंग  में डोपिंग रोधी शिक्षा और जागरूकता पर व्यापक मॉड्यूल पहले ही विकसित कर चुका है। यूडीएल एक मल्टी-मोडल फ्रेमवर्क है ताकि साइन लैंग्वेज विजुअल रिप्रेजेंटेशन, ट्रांसक्राइब्ड सबटाइटल और कंटेंट ऑडियो का इस्तेमाल करने वाले सभी लोगों के लिए शिक्षण और लर्निंग को बेहतर बनाया जा सके और अनुकूलित किया जा सके। कुछ सामग्री, जो आमतौर पर केवल प्रिंट में उपलब्ध होती है, वो अब ब्रेल और ऑडियो प्रारूपों में भी तैयार की गई है। इसके अलावा नाडा इंडिया ने उन डोप नियंत्रण अधिकारियों  के लिए संवेदनशीलता कार्यशालाओं का आयोजन किया है, जो दिव्यांग एथलीटों से नमूने एकत्र करते हैं और ऐसे एथलीटों के लिए डीसीओ किट को अपग्रेड किया गया है।
भारत में एक समावेशी डोपिंग रोधी परिदृश्य के निर्माण की दिशा में और कदम बढ़ाते हुए ये सम्मेलन एक समग्र दृष्टिकोण लेगा। इसमें नीतिगत परिदृश्य और कानूनी ढांचे पर सत्र होंगे, दिव्यांग एथलीटों के सामने आने वाली चुनौतियों, उनकी शिक्षा व जुड़ाव और इन एथलीटों के लिए डोपिंग नियंत्रण प्रक्रियाओं पर भी सत्र होंगे।
दीपा मलिक, जी महंतेश, कविता सुरेश और सुरेश कुमार जो कि दिव्यांग एथलीटों के लिए खेल संघों के प्रमुख हैं, इनके अलावा सिंहराज अधाना और शरद कुमार जैसे पैरा-एथलीटों की भागीदारी और कोच महा सिंह राव की चर्चा में हिस्सेदारी से दिव्यांग एथलीटों के लिए खेलों में डोपिंग रोधी विषयों पर ध्यान और भी अधिक केंद्रित होगा।
इंस्टीट्यूट ऑफ नेशनल एंटी-डोपिंग ऑर्गनाइजेशन  के सीईओ जॉर्ज लेवा, एशियन पैरालंपिक कमेटी, एंटी-डोपिंग सब-कमेटी के चेयरमैन डॉ. बदरुल रशीद, यूनिवर्सिटी ऑफ बर्मिंघम के प्रोफेसर इयान ब्रैडली और इंटरनेशनल इंक्लूजन और पैरा स्पोर्ट्स विशेषज्ञ डॉ. हलीम जेबाली विदेशों से आने वाले पैनलिस्टों में से हैं जो विभिन्न भारतीय विशेषज्ञों के साथ चर्चाओं में शामिल होंगे।
इस सम्मेलन के बाद दिव्यांग एथलीटों के लिए दो घंटे की लंबी समावेशी डोपिंग रोधी शिक्षा कार्यशाला का आयोजन किया जाएगा, जिसमें चिकित्सीय उपयोग संबंधी छूट, डोपिंग नियंत्रण प्रक्रिया, डोपिंग रोधी नियमों के उल्लंघन और साथ-साथ दिव्यांग एथलीटों और सहायक कर्मियों के अधिकारों और जिम्मेदारियों पर ध्यान केंद्रित किया जाएगा।
सम्बंधित लिंक:
https://pib.gov.in/PressReleaseIframePage.aspx?PRID=1866802
सड़क परिवहन एवं राजमार्ग मंत्रालय
सड़क परिवहन और राजमार्ग मंत्रालय ने स्वच्छता और लंबित संदर्भों के निपटान के लिए विशेष अभियान 2.0 आरंभ किया
सड़क परिवहन और राजमार्ग मंत्रालय ने स्वच्छता और लंबित संदर्भों के निपटान के लिए विशेष अभियान 2.0 आरंभ किया। यह अभियान मंत्रालय और उसके अधीनस्थ कार्यालयों अर्थात एनएचएआई, एनएचआईडीसीएल, आईआरसी और आईएएचई में चलाया जा रहा है। विशेष अभियान 2.0 के तहत, सड़क परिवहन और राजमार्ग मंत्रालय, एनएचएआई और एनएचआईडीसीएल के सभी प्रक्षेत्र कार्यालयों, टोल प्लाजा और सड़क की पटरी  की सुविधाओं सहित लगभग 1200 स्थानों पर स्वच्छता अभियान चलाया जा रहा है।
सड़क परिवहन और राजमार्ग मंत्रालय के सचिव श्री गिरिधर अरमाने ने इस अवसर पर परिवहन भवन में इस मंत्रालय के अधिकारियों और कर्मचारियों को स्वच्छता शपथ दिलाई। उन्होंने सभी अधिकारियों से अभियान के दौरान विभिन्न श्रेणियों - एमपी संदर्भ, पीएमओ संदर्भ, लोक शिकायत, संसद आश्वासन आदि के तहत लंबित संदर्भों का निपटान सुनिश्चित करने की अपील की। उन्होंने मंत्रालय और उसके सभी अधीनस्थ कार्यालयों द्वारा निर्णय लेने में प्रस्तुतीकरण के माध्यम  के अधिकतम 4 स्तर के संबंध में निर्देशों का सख्ती से अनुपालन करने के भी निर्देश दिए।
एनएचएआई और एनएचआईडीसीएल ने अभियान की शुरुआत को चिन्हित करने के लिए देश भर में अपने सभी अधिकारियों और कर्मचारियों को स्वच्छता की शपथ दिलाई।
सचिव ने अधिकारियों को भ्रष्टाचार मुक्त व्यवस्था सुनिश्चित करने के लिए सभी आधिकारिक कार्यों में पूर्ण सत्यनिष्ठा और अत्यधिक स्वच्छता बनाए रखने का सुझाव दिया। अधिकारियों को आम जनता की आवश्यकताओं के प्रति संवेदनशील होना चाहिए और उनकी शिकायतों का जल्द से जल्द समाधान करने का प्रयास करना चाहिए। सचिव ने अभियान अवधि के दौरान राष्ट्रीय राजमार्ग को गड्ढों से मुक्त रखने और मार्गाधिकार  की स्वच्छता के लिए विशेष प्रयास आरंभ करने के निर्देश दिए।
सचिव ने कार्यालय परिसर को साफ-सुथरा रखने में हाउसकीपिंग स्टाफ के योगदान की सराहना की और उन्हें स्मृति चिन्ह भेंट किया। उन्होंने अधिकारियों और कर्मचारियों के साथ परिवहन भवन परिसर में ‘श्रमदान’ किया। उन्होंने संपूर्ण स्वच्छता का निरीक्षण करने के लिए परिवहन भवन परिसर का दौरा भी किया।
गृह मंत्रालय
स्वतंत्रता दिवस, 2022 के अवसर पर अग्निशमन सेवा, होमगार्ड  और नागरिक सुरक्षा  कर्मियों को राष्ट्रपति पदक से सम्मानित किया गया
वीरता के लिए राष्ट्रपति पदक और विशिष्ट सेवाओं के लिए राष्ट्रपति पदक के साथ-साथ शौर्य पदक और सराहनीय सेवा पदक प्रत्येक वर्ष गणतंत्र दिवस और स्वतंत्रता दिवस के अवसर पर अग्निशमन सेवा, नागरिक सुरक्षा और होमगार्ड के कर्मियों को प्रदान किए जाते हैं।
स्वतंत्रता दिवस 2022 के अवसर पर 55 कर्मियों को अग्निशमन सेवा पदक से सम्मानित किया गया है।
इनमें से 11 कर्मियों को उनके शौर्य एवं वीरतापूर्ण कार्यों के लिए वीरता का अग्निशमन सेवा पदक प्रदान किया गया है।
विशिष्ट सेवाओं के लिए राष्ट्रपति का अग्निशमन सेवा पदक छह कर्मियों को प्रदान किया गया है और 38 कर्मियों को विशिष्ट एवं सराहनीय सेवाओं के उनके उत्कृष्ट रिकॉर्ड के लिए सराहनीय सेवा का अग्निशमन सेवा पदक प्रदान किया गया है।
इसके अलावा, स्वतंत्रता दिवस, 2022 के अवसर पर 46 कर्मियों को होमगार्ड और नागरिक सुरक्षा पदक से भी सम्मानित किया गया है। इनमें से दो कर्मियों को शौर्य एवं वीरतापूर्ण कार्य के लिए वीरता का होमगार्ड और नागरिक सुरक्षा पदक से सम्मानित किया गया है।
विशिष्ट सेवाओं के लिए राष्ट्रपति का होमगार्ड और नागरिक सुरक्षा पदक तथा सराहनीय सेवा के लिए होमगार्ड और नागरिक सुरक्षा पदक क्रमशः 7 कर्मियों और 37 कर्मियों को प्रदान किए गए हैं।
अग्निशमन सेवा पदकों की सूची के लिए यहां क्लिक करें
होमगार्ड और नागरिक सुरक्षा पदकों की सूची के लिए यहां क्लिक करें
वित्त मंत्रालय
157 नये नर्सिंग कॉलेज स्थापित किए जाएंगे
प्रभावित जनजातीय क्षेत्रों में 7 करोड़ लोगों की युनिवर्सल स्क्रीनिंग के साथ सिकल सेल एनीमिया उन्मूलन मिशन शुरू किया जाएगा
चिकित्सा क्षेत्र में सहयोगात्मक अनुसंधान एवं नवाचार को प्रोत्साहित करने के लिए चुनिन्दा आईसीएमआर प्रयोगशालाओं की सुविधाओं को सार्वजनिक और निजी क्षेत्र को उपलब्ध कराई जाएंगी
फार्मास्युटिकल क्षेत्र में अनुसंधान एवं नवाचार को प्रोत्साहित करने के लिए नये कार्यक्रम घोषित किए जाएंगे
मौजूदा संस्थानों में चिकित्सा उपकरणों के लिए समर्पित बहुविषयक पाठ्यक्रम शुरू किये जाएंगे
केन्द्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज 01 फरवरी, 2023 को संसद में केन्द्रीय बजट 2023-24 पेश करते हुए कहा कि हमने समृद्ध और समावेशी भारत की परिकल्पना की है, जिसमें विकास का लाभ सभी क्षेत्रों और नागरिकों, विशेषकर हमारे युवाओं, महिलाओं, किसानों, अन्य पिछड़े वर्गों, अनुसूचित जातियों और अनुसूचित जनजातियों तक पहुंचे।
नये नर्सिंग कॉलेज
इंडिया@100 और अमृतकाल के विजन के अनुरूप वित्त मंत्री ने 2014 के बाद से स्थापित 157 मौजूदा मेडिकल कॉलेजों के साथ सह-स्थानों में 157 नये नर्सिंग कॉलेजों की स्थापना की घोषणा की।
सिकल सेल एनीमिया उन्मूलन मिशन शुरू
श्रीमती निर्मला सीतारमण ने सिकल सेल एनीमिया उन्मूलन मिशन के शुभारंभ की भी घोषणा की जिसमें प्रभावित जनजातीय क्षेत्रों में जागरूकता सृजन, शून्य से 40 वर्ष के आयुवर्ग के 7 करोड़ लोगों की युनिवर्सल स्क्रीनिंग और केन्द्रीय मंत्रालयों तथा राज्य सरकारों के सहयोगात्मक प्रयासों के माध्यम से काउंसलिंग का कार्य किया जाएगा।
शोध एवं अनुसंधान के लिए आईसीएमआर प्रयोगशालाओं की उपलब्धता
वित्त मंत्री ने कहा कि चिकित्सा क्षेत्र में अनुसंधान और नवाचार को प्रोत्साहित करने के लिए चुनिन्दा आईसीएमआर प्रयोगशालाओं की सुविधाएं सरकारी तथा निजी मेडिकल कॉलेज संकाय तथा निजी क्षेत्र के अनुसंधान एवं विकास दलों को अनुसंधान के लिए उपलब्ध कराई जाएगीं।
फार्मा क्षेत्र में अनुसंधान एवं नवाचार
वित्त मंत्री ने घोषणा की कि फार्मास्युटिकल क्षेत्र में अनुसंधान एवं नवाचार को प्रोत्साहित करने के लिए उत्कृष्टता केन्द्रों के माध्यम से एक नया कार्यक्रम शुरू किया जाएगा। उन्होंने कहा, “हम विशिष्ट प्राथमिकता प्राप्त क्षेत्रों में अनुसंधान तथा विकास में निवेश के लिए उद्योगों को भी प्रोत्साहित करेंगे।”
चिकित्सा उपकरणों हेतु बहुविषयक पाठ्यक्रम
चिकित्सा क्षेत्र में भविष्योन्मुख चिकित्सा प्रौद्योगिकियों और उच्च स्तरीय विनिर्माण के महत्त्व को रेखांकित करते हुए माननीय वित्त मंत्री श्रीमती सीतारमण ने कहा कि मौजूदा संस्थानों में चिकित्सा उपकरणों हेतु पूर्ण समर्पित बहुविषयक पाठ्यक्रमों को बढ़ावा दिया जाएगा ताकि भविष्योन्मुख चिकित्सा प्रौद्योगिकियों, उच्च स्तरीय विनिर्माण तथा अनुसंधान के लिए कार्य बल की उपलब्धता सुनिश्चित की जा सके।
गृह मंत्रालय
गणतंत्र दिवस, 2023 के अवसर पर अग्निशमन सेवा, होम गार्ड  और नागरिक सुरक्षा  कर्मियों को राष्ट्रपति पदक
प्रत्येक वर्ष गणतंत्र दिवस और स्वतंत्रता दिवस पर अग्निशमन सेवाओं, नागरिक सुरक्षा तथा होम गार्डस कर्मियों को वीरता के लिए राष्ट्रपति पदक एवं विशिष्ट सेवाओं के लिए राष्ट्रपति पदक के साथ-साथ वीरता पदक और मेधावी सेवा पदक प्रदान किए जाते हैं।
गणतंत्र दिवस 2023 के अवसर पर 47 कर्मियों को अग्निशमन सेवा पदक से सम्मानित किया गया है।
इनमें से वीरता के लिए अग्निशमन सेवा पदक 02 कर्मियों को उनके अदम्य साहस और वीरता के लिए प्रदान किया जाता है।
विशिष्ट सेवा के लिए राष्ट्रपति का अग्निशमन सेवा पदक 07 कर्मियों को दिया जाता है और सराहनीय सेवा के लिए अग्निशमन सेवा पदक 38 कर्मियों को उनकी सेवाओं के विशिष्ट और मेधावी रिकॉर्ड के लिए प्रदान किया जाता है।
इसके अलावा, गणतंत्र दिवस, 2023 के अवसर पर 55 कर्मियों को होम गार्ड और नागरिक सुरक्षा पदक से भी सम्मानित किया गया है। इनमें से 01 कर्मी को उनके अदम्य साहस और वीरता के लिए होम गार्ड एवं नागरिक सुरक्षा पदक से सम्मानित किया जाता है।
विशिष्ट सेवा के लिए राष्ट्रपति के होम गार्डस और नागरिक सुरक्षा पदक एवं मेधावी सेवा के लिए होम गार्डस और नागरिक सुरक्षा पदक क्रमशः 09 और 45 कर्मियों को प्रदान किए जाते हैं।
अग्निशमन सेवा पदक और होमगार्ड एवं नागरिक सुरक्षा पदक विजेताओं की सूची नीचे दी गई है।
गणतंत्र दिवस, 2023 के अवसर पर जिन अग्निशमन कर्मियों को अग्निशमन सेवा पदक से सम्मानित किया गया उनका विवरण देखने के लिए यहां क्लिक करें -
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 101.30 करोड़ से अधिक टीके लगाए जा चुके हैं
पिछले 24 घंटों में 68 लाख से अधिक टीके लगाए गए
स्वस्थ होने की वर्तमान दर 98.16 प्रतिशत है, जो मार्च 2020 के बाद उच्चतम है
पिछले 24 घंटों में 16,326 नये मामले सामने आए
भारत में सक्रिय मामलों की कुल संख्या  है, जो पिछले 233 दिन में सबसे कम आंकड़ा है
साप्ताहिक पॉजिटिविटी दर  पिछले 29 दिनों से दो प्रतिशत से नीचे बनी हुई है
पिछले 24 घंटों के दौरान टीके की 68,48,417 खुराकें देने के साथ 100 करोड़ से अधिक टीके के पड़ाव को पार कर आज सुबह सात बजे तक की अस्थायी रिपोर्ट के अनुसार कोविड-19 टीकाकरण कवरेज 101.30 करोड़  के पार पहुंच गया है। यह 1,00,29,602 सत्रों के जरिये प्राप्त किया गया।
आज सवेरे सात बजे तक प्राप्त रिपोर्ट के अनुसार पूरा ब्यौरा इस प्रकार है:
|
|
स्वास्थ्य कर्मी
|
|
पहली खुराक
|
|
1,03,78,004
|
|
दूसरी खुराक
|
|
91,32,055
|
|
अग्रिम पंक्ति के कर्मी
|
|
पहली खुराक
|
|
1,83,69,012
|
|
दूसरी खुराक
|
|
1,56,73,375
|
|
18-44 वर्ष आयु वर्ग
|
|
पहली खुराक
|
|
40,43,88,714
|
|
दूसरी खुराक
|
|
12,26,54,329
|
|
45-59 वर्ष आयु वर्ग
|
|
पहली खुराक
|
|
17,12,42,361
|
|
दूसरी खुराक
|
|
8,99,14,788
|
|
60 वर्ष से अधिक
|
|
पहली खुराक
|
|
10,77,01,034
|
|
दूसरी खुराक
|
|
6,32,40,508
|
|
कुल
|
|
1,01,30,28,411
पिछले 24 घंटों में 17,677 मरीजों के ठीक होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,35,32,126 है।
परिणामस्वरूप भारत में कोविड से स्वस्थ होने की वर्तमान दर इस समय 98.16 प्रतिशत है, जो मार्च 2020 के बाद से उच्चतम दर है।
पिछले लगातार 118 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के संयुक्त एवं सतत प्रयासों का ही परिणाम है।
पिछले 24 घंटों में कुल 16,326 नये मामले सामने आये।
सक्रिय मामले की संख्या 2 लाख से कम बनी हुई है और इस समय यह 1,73,728 है, जो 233 में दिनों में सबसे कम आंकड़ा है। सक्रिय मामले देश के कुल पॉजिटिव मामलों का इस समय 0.51 प्रतिशत हैं। यह मार्च 2020 के बाद से सबसे कम है।
देश में कोविड जांच क्षमता को लगातार बढ़ाया जा रहा है, इसके तहत पिछले 24 घंटों के दौरान कुल 13,64,681 जांच की गईं। भारत ने अब तक 59.84 करोड़ से अधिक  नमूनों की कोविड जांच की है।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 1.24 प्रतिशत है, जो पिछले 29 दिनों में 2 प्रतिशत से नीचे कायम है। दैनिक पॉजिटिविटी दर 1.20 प्रतिशत है। वह भी पिछले 19 दिनों से दो प्रतिशत से नीचे और 54 दिनों से लगातार तीन प्रतिशत से कम पर बनी हुई है।
एमजी/एएम/एजे
(Visitor Counter : 392
स्वास्थ्य एवं परिवार कल्याण मंत्रालय
स्वास्थ्य मंत्रालय ने विश्व मरीज सुरक्षा दिवस पर सेमिनार का आयोजन किया
स्वास्थ्य सचिव ने कोविड-19 के समय में स्थास्थ्यकर्मियों और मरीजों की सुरक्षा के लिए उठाए गए कदम की चर्चा की
(स्वास्थ्य और परिवार कल्याण मंत्रालय और राष्ट्रीय स्वास्थ्य प्रणाली संसाधन केंद्र ने दूसरे “विश्व मरीज सुरक्षा दिवस” के अवसर पर एक वेबिनार का आयोजन किया था ताकि मरीजों की सुरक्षा के साथ-साथ स्वास्थ्यकर्मियों के स्वास्थ को बेहतर बनाने के प्रयासों को प्रोत्साहित किया जा सके, क्योंकि दोनों करीब से जुड़े हुए हैं।
बहरहाल, कोविड-19 महामारी के चलते एक चुनौती और जोखिम वाली स्थिति पैदा हो गई है, जिसका मरीजों की देखभाल करने के लिए मोर्चे पर तैनात स्वास्थ्यकर्मियों को सामना करना पड़ता है। मरीजों की सुरक्षा को लेकर इस साल की थीम “हेल्थ वर्कर सेफ्टीः ए प्रायोरिटी फॉर पेसेंट सेफ्टी” है जबकि स्लोगन “स्वस्थ स्वास्थ्यकर्मी, सुरक्षित मरीज” रखा गया है।
केंद्रीय स्वास्थ्य और परिवार कल्याण मंत्रालय के सचिव श्री राजेश भूषण ने वेबीनार का उद्धाटन किया। अपने संबोधन भाषण में स्वास्थ्य सचिव ने विभिन्न कदमों पर जोर दिया, जो भारत सरकार ने अस्पताल कर्मियों के लिए सुनिश्चित किए हैं। इनमें से कुछ कदम पीपीई, मास्क, 50 लाख रुपये का बीमा कवरेज, हेल्फलाइन और स्वास्थ्य संबंधी सलाह आदि शामिल हैं। स्वास्थ्य सचिव ने पारदर्शी "रिपोर्टिंग और लर्निंग सिस्टम" को लागू करने के महत्व पर भी प्रकाश डाला।
केंद्रीय स्वास्थ्य और परिवार कल्याण मंत्रालय के संयुक्त सचिव  श्री विकास शील ने स्वास्थ्य और परिवार कल्याण मंत्रालय की ओर से स्वास्थ्य गुणवत्ता और सुरक्षा को बढ़ावा देने के लिए की गई विभिन्न पहलों के बारे में बताया। उन्होंने बताया कि मरीज की सुरक्षा नेशनल अशुरेन्स स्टैंडर्ड में अंतर्निहित हैं। राष्ट्रीय स्वास्थ्य मिशन  के तहत कायाकल्प पुरस्कार योजना के तहत संक्रमण नियंत्रण एक प्रमुख घटक है।
वेबिनार में 1200 से ज्यादा प्रतिभागियों ने हिस्सा लिया है। राज्यों से मिशन डायरेक्टर , स्वास्थ्य और परिवार कल्याण मंत्रालय के अधिकारी, नोडल अधिकारी और राज्यों और केंद्रशासित प्रदेशों में नेशनल एश्योरेन्स स्टैंडर्ड के क्षेत्र में काम करने वाले अन्य अधिकारी, शैक्षिक संस्थानों, गैर सरकारी संगठनों, अंतरराष्ट्रीय एजेंसियों, राष्ट्रीय स्वास्थ्य प्राधिकरण, नीति आयोग के प्रतिनिधि वेबिनार में शामिल हुए।
प्रख्यात वक्ताओं में डॉ. अखिल सांगल शामिल थे जिन्होंने "ट्रस्ट में हेल्थकेयर" पर बात की। वहीं अरविंद आई केयर के डॉ. आरडी रवींद्रन ने "रिपोर्टिंग और त्रुटियों से सीखने" के अपने अनुभवों को साझा किया। इंटरनेशनल क्वालिटी एंड सेफ्टी एक्सपर्ट डॉ. निखिल प्रकाश ने स्वास्थ्य केंद्रों में मरीजों की सुरक्षा पहल को लागू करने के मैकेनिज्म के बारे में बताया। डॉ. संगीता शर्मा ने मरीजों के इलाज को बेहतर बनाने को लेकर बात की। डॉ. सुभ्रोज्योति भौमिक ने मरीजों प्राथमिकताओं को स्पष्ट किया। वहीं इंटरनेशनल सोसाइटी फॉर क्वालिटी इन हेल्थकेयर के सीईओ डॉ. पीटर लछमन ने भी मरीजों की सुरक्षा को लेकर अपनी बात रखी। एर्गोनॉमिक्स और स्वास्थ्य सुरक्षा के अंतरराष्ट्रीय विशेषज्ञ डॉ. टॉमासो बेलांडी ने कोविड के दौरान मरीज की सुरक्षा के महत्व को स्पष्ट किया।
स्वास्थ्य एवं परिवार कल्याण मंत्रालय
देश में तीन महीने के बाद दैनिक आधार पर कोविड के नए मामले सबसे कम
कोविड के कुल सक्रिय मामले 11 सप्ताह में पहली बार सबसे कम होकर 6 लाख 25 हजार रहे
 से नीचे आ गई है। 18 जुलाई को कोविड के कुल 34,884 नए मामले दर्ज किए गए थे।
प्रतिदिन बड़ी संख्या में कोविड के मरीजों के ठीक होने से जहां एक ओर इस बीमारी से मरने वालों की संख्या लगातार घट रही है वहीं सक्रिय मामलों में भी कमी आ रही है।
कोविड के खिलाफ लड़ाई में एक और बड़ी उपलब्धि यह रही है कि 11 सप्ताह में पहली बार सक्रिय मामलों की संख्या घटकर 6.25 लाख रह गई है। इस समय देश में कोविड के कुल मामलों में सक्रिय मामलों की संख्या महज 7.88 प्रतिशत अर्थात 6,25,857 है।
केन्द्र सरकार के सफल परीक्षण, उपचार एवं ट्रैकिंग की रणनीति को राज्यों तथा केन्द्र शासित प्रदेशों के समन्वित प्रयासों के जरिए प्रभावी तरीके से कार्यान्वित किए जाने के परिणामस्वरूप यह उपलब्धि हासिल हुई है। इसमें देश भर के समर्पित चिकित्सकों, अर्द्ध चिकित्सा कर्मियों तथा अग्रिम पंक्ति में तैनात स्वास्थ्य कर्मियों और कोविड वॉरियर्स का भी बड़ा योगदान रहा है।
देश में इस समय कोविड के कुल सक्रिय मामलों में से 35 प्रतिशत 18 जिलों में हैं।
कोविड रोगियों के तेजी से ठीक होने के कारण सक्रिय मामलों की संख्या में गिरावट आई है। कोविड से ठीक होने वाले की संख्या आज 72 लाख से अधिक  हो गई। संक्रमितों और ठीक होने वालों की संख्या के बीच का अंतर 65,75,213 हो गया है।
पिछले 24 घंटों के दौरान स्वस्थ हुए 63,842 मरीजों को अस्पताल से छुट्टी दे दी गई है। देश में कोविड से ठीक होने वालों की दर बढ़कर 90.62 प्रतिशत हो गई है।
कोविड से ठीक होने वालों के 78 प्रतिशत नए मामले 10 राज्यों और केन्द्र शासित प्रदेशों से हैं।
महाराष्ट्र इस मामले में पहले स्थान पर है जहां 9000 से अधिक लोग एक दिन में ठीक हुए हैं। इसके बाद कर्नाटक का स्थान है जहां एक दिन में 8000 से अधिक लोग कोविड से स्वस्थ हुए हैं।
कोविड के नए पुष्ट मामलों में से 76 प्रतिशत 10 राज्यों और केन्द्र शासित प्रदेशों से हैं।
केरल और पश्चिम बंगाल में सबसे ज्यादा 4000 से अधिक नए मामले सामने आए हैं जबकि महाराष्ट्र और कर्नाटक में 3000 से अधिक ऐसे मामले दर्ज किए गए हैं।
पिछले 24 घंटों में देश में कोविड से 488 लोगों की मौत हुई है। इनमें से 80 प्रतिशत मामले 10 राज्यों/केन्द्र शासित प्रदेशों से हैं। लगातार दूसरे दिन कोविड से मरने वालों की संख्या 500 से कम रही। महाराष्ट्र में एक दिन में सबसे ज्यादा 84 लोगों की मौत हुई। भारत में कोविड मृत्यु दर 1.50 प्रतिशत है।